*2. sz. melléklet a /2020. sz. Képviselő-testületi határozathoz*

**Ajándékozási szerződés**

Amely létrejött egyrészről

**Dr. Fried Ilona Luca** (születési neve: Fried Ilona Luca, anyja neve: lakik: ., született: …................, 19.........., személyi igazolvány száma: …........, személyi száma: 2-..........-…....., adóazonosító jele: ….......) mint **Ajándékozó** – a továbbiakban mint Ajándékozó –, másrészről

**Kiskőrös Város Önkormányzata** (székhelye: 6200 Kiskőrös, Petőfi S. tér 1., Törzskönyvi azonosító szám (PIR): 724782, adószáma: 15724784-2-03, KSH-száma: 15724784-8411-321-03, képviseli: Domonyi László Mihály polgármester) mint **Megajándékozott** – a továbbiakban mint Megajándékozott – között a mai napon az alábbi feltételek szerint:

**I. Általános rendelkezések**

1./ Ajándékozó tulajdonát képezi a **Kiskőrös, belterület 2463. hrsz**. alatt felvett, mindösszesen 1560 m2 összterületű, kivett rendőrség megnevezésű ingatlan 4/26-od tulajdoni illetősége, amely valóságban a 6200 Kiskőrös, Kossuth Lajos út 19. szám alatt található (helyi egyedi védelem a 36353/2/2019.07.16. sz. határozattal bejegyezve).

Ajándékozó tulajdonjogát az Országos Takarnet Hálózatból lehívott tulajdoni lap másolattal igazolta.

2./ Ajándékozó szavatosságot vállal azért, hogy az I/1. pontban megjelölt tulajdoni illetőség per-, igény- és tehermentes, az kizárólagos tulajdonát képezi, és azzal jogosult rendelkezni. Ajándékozó nyilatkozik továbbá, hogy harmadik személynek olyan jogot nem engedett, harmadik személynek olyan joga nem áll fenn az ingatlan tulajdoni hányadra vonatkozóan, amely Megajándékozott korlátozásmentes tulajdonszerzését megakadályozná, befolyásolná.

3./ Ajándékozó elajándékoz, Megajándékozott pedig tisztelettel elfogad az I/1. pontban megjelölt ingatlan 4/26-od tulajdoni hányadából 1/26-od tulajdoni hányadot.

**II. Forgalmi érték meghatározása**

1./ Felek az I/1. pontban megjelölt ingatlan 1/26-od tulajdoni hányadának forgalmi értékét 946.155,- Ft értékben, azaz Kilencszáznegyvenhatezer-egyszázötvenöt forintban határozzák meg.

**III. Birtokbaadás, tulajdonjog átruházása**

1./ Felek rögzítik, hogy a szerződés tárgyát képező ingatlanrészt Ajándékozó a mai napon bocsátja Megajándékozott birtokába.

2./ Ajándékozó jelen szerződés aláírásával feltétlen és visszavonhatatlan hozzájárulását adja ahhoz, hogy Megajándékozott tulajdonjoga az I/1. pontban megjelölt ingatlan 1/26-od tulajdoni illetőségére ajándékozás jogcímén az ingatlan-nyilvántartásba bejegyzésre kerüljön Ajándékozó tulajdonjogának egyidejű törlése mellett.

**IV. Vegyes rendelkezések**

1./ Felek rögzítik, hogy Megajándékozott az I/3. pontban megjelölt ingatlanrész állagával, a használati megosztással tisztában van, az megtekintett állapotban kerül a tulajdonába. Megajándékozott a jelen szerződéssel megvalósuló ajándékozást, az ajándék tárgyát köszönettel elfogadja.

2./ Megajándékozott nyilatkozik arról, hogy Kiskőrös Város Önkormányzatának képviselő-testülete …......... sz. döntésével felhatalmazta az önkormányzatot képviselő polgármestert jelen szerződés aláírására.

3./ Felek jelen okirat megszerkesztésével megbízzák a Csvila Ügyvédi Irodát (székhely: 6722 Szeged, Kálvária sgt. 19.; eljáró ügyvéd: Dr. Csvila István; KASZ: 36058615), egyúttal meghatalmazzák, hogy a tulajdonosváltozás bejegyzése kapcsán az illetékes Bács-Kiskun Megyei Kormányhivatal Földhivatali Főosztály Földhivatali Osztály 5. (Kiskőrös) előtt teljes jogkörrel eljárjon. A megbízást az ügyvédi iroda az okirat ellenjegyzésével elfogadja.

4./ A jelen szerződéssel kapcsolatban felmerülő valamennyi költség Megajándékozottat terheli. Felek megállapítják, hogy az 1990. évi XCIII. tv. 5. § (1) bek. b) pontja alapján (teljes személyes illetékmentességben részesülnek a helyi önkormányzatok) az ajándékozás mentes az ajándékozási illeték alól.

5./ Ajándékozó jelen szerződés aláírásával kijelenti, hogy cselekvőképes, nagykorú, magyar állampolgár, Megajándékozott képviselője kijelenti, hogy Megajándékozott magyar honosságú jogi személy, szerződéskötési, valamint tulajdonszerzési korlátozás vagy tilalom hatálya alatt nem állnak.

6./ Felek jelen okirat aláírásával kijelentik, hogy jelen ajándékozási szerződés rendelkezései szerződéses akaratuknak mindenben megfelelnek, így azt ügyvédi tényvázlatként is aláírják.

7./ Eljáró ügyvéd tájékoztatja a feleket, hogy a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. tv. (továbbiakban: Pmt.) alapján azonosítási kötelezettség terheli a felek adatai vonatkozásában. A felek adatai a Pmt. rendelkezései alapján a jelen szerződésben kerülnek rögzítésre. A felek adatszolgáltatása az általuk bemutatott, a személyazonosság igazolására alkalmas okirat bemutatása alapján történik, a Pmt. szabályai szerint. Szerződő felek a Pmt. 8. § (1) bek. előírásának megfelelően nyilatkoznak, hogy jelen ügylet során saját nevükben járnak el. Felek hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, a felek adatait a jelen ügylethez kapcsolódó ügyvédi megbízás teljesítése keretében rögzítse, kezelje.

Felek jelen okirat aláírásával is kijelentik, hogy jelen jogügylettel kapcsolatban jogszabály által előírt adataik szerződésben való feltüntetését nem tekintik a személyes adatok védelme megsértésének, egyúttal hozzájárulnak a személyes adataiknak a törvényben foglaltak szerinti kezeléséhez. Szerződő felek adatait az eljáró ügyvéd az információs önrendelkezési jogról és az információszabadságról szóló 2011. évi CXII. törvény rendelkezései alapján, kizárólag a jelen szerződéshez kapcsolódó megbízás és a Pmt-ben foglalt kötelezettsége teljesítése érdekében kezelheti.

8./ Felek megállapodnak abban, hogy jelen szerződéskötéssel kapcsolatos költségeket Megajándékozott vállalja, viselni.

9./ Szerződő Felek tájékoztatást kaptak arra vonatkozóan, hogy jelen szerződés az épületek energetikai jellemzőinek tanúsításáról szóló 176/2008. (VI.30.) Korm. rendelet hatálya alá nem tartozik, erre tekintettel Szerződő Felek energetikai tanúsítvány elkészíttetésére nem kötelezettek.

10./ Jelen szerződésben nem szabályozott kérdések tekintetében a 2013. évi V. tv. (Polgári Törvénykönyv) vonatkozó rendelkezései az irányadóak.

Felek a jelen szerződést elolvasás és értelmezés után, mint akaratukkal mindenben megegyezőt helybenhagyólag írják alá.